<classify> UPANDE wa mashitaka katika kesi ya mauaji inayomkabili mke wa marehemu bilionea Er asto Msuya, Miriam Mrita na mfanyabiashara Revocatus Muyella umeiomba Mahakama ya Hakimu Mkazi Kisutu, Dar es Salaam kuwapa muda wa kufuatilia jalada la kesi hiyo lililoko kwa Mkurugenzi wa Mashitaka nchini DPP. Wakili wa Serikali, Patrick Mwita alisema jana mbele ya Hakimu Mkazi Mkuu wa Mahakama ya Kisutu, Thomas Simba kesi hiyo ilikuja kwa ajili ya kutajwa na kwamba tangu wiki mbili zilizopita jalada la kesi hiyo lilikuwa kwa DPP.Aliomba mahakama iwape muda zaidi kwa kupanga tarehe nyingine ya kutajwa ili aweze kufuatilia jalada lipo wapi kwa sababu ofisi ya Makao Makuu ya DPP imehamia mkoani Dodoma hivyo ni lazima awasiliane nao. Hakimu Simba alimtaka ifikapo Septemba 24, mwaka huu atoe majibu kuhusu jalada hilo. Katika kesi hiyo ya jinai namba 5 ya mwaka 2017, washitakiwa hao wanadaiwa kumuua kwa makusudi, Aneth Msuya, aliyekuwa dada wa marehemu bilionea E rasto Msuya, Kigamboni. Washitakiwa wanadaiwa Mei 25, mwaka 2016 maeneo ya Kibada, Kigamboni Dar es Salaam, walimuua kwa makusudi,Aneth Msuya. Awali, F ebruari 23, mwaka 2016 washitakiwa hao waliachiwa huru katika kesi ya mauaji namba 32 ya mwaka 2016 na Hakimu Mkazi Mwandamizi, G odfrey Mwambapa. Baada ya kufutwa kwa kesi hiyo, walikamatwa na kusomewa upya mashitaka hayo ya mauaji.  <topic>: kitaifa 